ঢাকা সিটির নির্বাচন ঘিরে যুক্তরাজ্যের সতর্কতা
১ ফেব্রুয়ারি ঢাকার দুই সিটি কর্পোরেশন নির্বাচন ঘিরে যুক্তরাজ্যের নাগরিকদের জন্য বাংলাদেশে ভ্রমণ সতর্কতা জারি করেছে দেশটি। 







বৃহস্পতিবার দেশটির সরকারি ওয়েবসাইটে এ সতর্কতা জারি করা হয়।




এতে বলা হয়, ঢাকা সিটি কর্পোরেশনের নির্বাচন হতে যাচ্ছে ১ ফেব্রুয়ারি। এ সময়ে ঢাকায় সফর করলে নাগরিকদের সজাগ থাকার পরামর্শ দেয়া হচ্ছে। বাড়তি নিরাপত্তামূলক পদক্ষেপের কারণে ঘুরতে বের হলে বা কোনো কাজে বের হলে অতিরিক্ত সময় হাতে রাখতে পরামর্শ দেয়া হচ্ছে। 
এর আগে ঢাকা বিশ্ববিদ্যালয় ক্যাম্পাসে ককটেল বিস্ফোরণ হয়েছে উল্লেখ করে সতর্কবার্তায় বলা হয়েছে, ওই এলাকায় গেলে নাগরিকদের সজাগ থাকতে ও পরিস্থিতির আপডেট সম্পর্কে সচেতন থাকতে হবে।  
সন্ত্রাসী হামলার আশঙ্কা আছে জানিয়ে বিদেশিরা সমবেত হন এমন এলাকা, জনসমাবেশ, রাজনৈতিক শোভাযাত্রা, রাজনৈতিক সংঘর্ষের স্থান, নিরাপত্তা বাহিনীর অবস্থান- এলাকা এড়িয়ে চলার জন্য পরামর্শ দেয়া হয়েছে দেশটির নাগরিকদের। এ ছাড়া ঢাকায় বায়ু দূষণের মাত্রায় এখন উচ্চপর্যায়ে বলেও জানানো হয়েছে ওই বার্তায়।

১ ফেব্রুয়ারি ঢাকার দুই সিটি কর্পোরেশন নির্বাচন ঘিরে যুক্তরাজ্যের নাগরিকদের জন্য বাংলাদেশে ভ্রমণ সতর্কতা জারি করেছে দেশটি।